**Grozījumi Ministru kabineta 2005. gada 14. jūnija noteikumos Nr. 413 "Kārtība, kādā veicama personu obligātā medicīniskā un laboratoriskā pārbaude, obligātā un piespiedu izolēšana un ārstēšana infekcijas slimību gadījumos" projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Tiek precizēts bīstamo infekcijas slimību saraksts atbilstoši Epidemioloģiskās drošības likumā (turpmāk – Likums) noteiktajai bīstamo infekcijas slimību definīcijai. Grozījumi stāsies spēkā līdz ar to pieņemšanas brīdi. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2005. gada 14. jūnija noteikumos Nr. 413 "Kārtība, kādā veicama personu obligātā medicīniskā un laboratoriskā pārbaude, obligātā un piespiedu izolēšana un ārstēšana infekcijas slimību gadījumos"" (turpmāk – Noteikumu projekts) izstrādāts Noteikumu projekts izstrādāts pamatojoties uz 2020. gada 14. maija Ministru kabineta sēdes protokola Nr. 33 (15. §; informatīvais ziņojums "Par tiesisko ietvaru pēc ārkārtējās situācijas atcelšanas, lai nodrošinātu nepieciešamo ilgtermiņa ierobežojumu saglabāšanu un elastīgu kārtību epidemioloģiskai drošībai un veselības nozares noturībai") 5. punktu, kas nosaka, ka Veselības ministrijai ir jāsagatavo jaunajam Covid-19 likumam pakārtotos Ministru kabineta noteikumu projektus un jāiesniedz tos izskatīšanai Ministru kabineta 2020. gada 4. jūnija sēdē. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Epidemioloģiskās drošības likums paredz deleģēt Ministru kabinetam apstiprināt bīstamo infekcijas slimību sarakstu. Šobrīd Ministru kabineta 2005. gada 14. jūnija noteikumu Nr. 413 "Kārtība, kādā veicama personu obligātā medicīniskā un laboratoriskā pārbaude, obligātā un piespiedu izolēšana un ārstēšana infekcijas slimību gadījumos" (turpmāk – Noteikumi) 1. pielikumā noteiktas gan bīstamās infekcijas slimības, gan arī pārējās infekcijas slimības. Ņemot vērā minēto, ir nepieciešams izteikt Noteikumu 1. pielikumu jaunā redakcijā un precizēt esošo infekcijas slimību sarakstu, nodalot bīstamās infekcijas slimības no pārējām infekcijas slimībām atbilstoši Epidemioloģiskās drošības likumā noteiktajai bīstamo infekcijas slimību definīcijai.Šobrīd Covid-19 izplatības draudu situācijā tika konstatēts, ka sabiedrībā mēdz aktualizēties jautājumi par to vai Covid-19 ir vai nav bīstama infekcijas slimība. Tā kā Covid-19 slimība ir saistīta ar strauju izplatību un Pasaules Veselības organizācija (turpmāk – PVO) to 2020. gada 13. martā pasludināja par pandēmiju un ir izsludinājusi globālu krīzi, kā arī to, ka nav pieejami efektīvi profilakses līdzekļi (vakcinācija) un ārstniecības līdzekļi, atbilstoši Epidemioloģiskās drošības likumā noteiktajai definīcijai tā ir bīstama infekcijas slimība.Papildus minētajam, izvērtējot bīstamo infekcijas slimību sarakstu tika konstatēts, ka tas jāpapildina ar Tuvo Austrumu respiratoro sindromu (MERS). Pirmais saslimšanas gadījums ar šo infekcijas slimību pasaulē tika konstatēts 2012. gadā, Jordānijā. Ņemot vērā slimības straujo izplatību Austrumu reģiona valstīs un augsto mirstību no slimības izraisītiem veselības traucējumiem, PVO to ir iekļāvusi infekcijas slimību sarakstā, kas rada globālu sabiedrības veselības apdraudējumu. Līdz šim Latvijā neviens MERS gadījums nav reģistrēts, tādēļ tas nav iekļauts bīstamo infekcija slimību sarakstā. Tomēr dēļ plašās izplatības un efektīvu profilakses un ārstniecības līdzekļu trūkuma dēļ, MERS atbilst bīstamas infekcijas slimības definīcijai. Tādēļ ir nepieciešams precizēt bīstamo infekcijas slimību sarakstu.Ņemot vērā minēto Noteikumu projekts paredz:1. Izteikt Noteikumu 1. pielikumu jaunā redakcijā, atdalot Noteikumu 1. pielikumā minētās bīstamās infekcijas slimības no pārējām infekcijas slimībām;
2. Papildināt Noteikumu 1. pielikuma "Infekcijas slimības, kuras konstatējot vai rodoties pamatotām aizdomām par personas inficēšanos ar tām, veic personas obligāto medicīnisko un laboratorisko pārbaudi, izolēšanu un ārstēšanu" infekcijas slimību sarakstu ar Koronavīrusa slimību 2019 (Covid-19) un Tuvo Austrumu respiratoro sindromu (MERS). Tādējādi tiek noteikts, ka, ja personai tiek diagnosticēta kāda no šīm slimībām vai par personu ir pamatotas aizdomas, ka viņa inficējusies ar kādu no šīm slimībām, uz personu tiek attiecināti visi nosacījumi kā uz jebkuru personu, kurai ir diagnosticēta bīstama infekcijas slimība, tai skaitā piespiedu medicīniskā izmeklēšana, izolēšana un ārstēšana.
3. Tehniski precizēt noteikumus svītrojot vārdu “profesionāli”, jo Epidemioloģiskās drošības likumā tiek lietots termins “pamatotas aizdomas”.
 |
| 3. | Projekta izstrādē iesaistītās institūcijas un publiskas personas kapitālsabiedrības | Nav. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz sabiedrību kopumā, jo nosaka regulējumu sabiedrības aizsardzībai no bīstamu infekcijas slimību izplatības. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums administratīvo slogu neietekmē un tiks īstenots no esošajiem administratīvajiem resursiem. |
| 3. | Administratīvo izmaksu monetārs novērtējums | Projekts nerada ietekmi uz administratīvajām izmaksām. |
| 4. | Atbilstības izmaksu monetārs novērtējums | Projekts nerada ietekmi uz atbilstību izmaksām. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Grozījumi Epidemioloģiskās drošības likumā (tiks skatīti 2020. gada 28. maija Ministru kabineta sēdē) |
| 2. | Atbildīgā institūcija | Veselības ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Īpaši sabiedrības informēšanas pasākumi par likumprojektu nav plānoti. |
| 2. | Sabiedrības līdzdalība projekta izstrādē | Konsultācijas ar sabiedrības pārstāvjiem nav notikušas. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Slimību profilakses un kontroles centrs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neietekmēs pārvaldes funkcijas un institucionālo struktūru. Jaunu institūciju izveide, esošo institūciju likvidācija vai reorganizācija nav paredzēta. Projekta izpilde tiks nodrošināta esošo cilvēkresursu ietvaros. |
| 3. | Cita informācija | Nav. |

Veselības ministre                                  I. Viņķele

Vīza: Valsts sekretāre D.Mūrmane – Umbraško

Feldmane 67876119

Jana.Feldmane@vm.gov.lv

Sprudzāne 60001573

linda.sprudzane@vm.gov.lv